જો કે, મહેસાણા ખાતે રાજમહેલ રોડ ઉપર આવેલા પ્રાચીન ગણપતિ મંદિરમાં ગાયકવાડી શાસન કાળથી જ ગણેશોત્સવનું ભવ્ય આયોજન કરવામાં આવે છે. એક સમયે, મહેસાણા પોલીસ બેડામાં મહારાષ્ટ્રીયન અધિકારીઓ અને જવાનોનું વર્ચસ્વ હતું. ત્યારથી જ અહીં ગણપતિ દાદાનું ગાર્ડ ઓફ ઓનર સાથે સ્થાપન કરવાની પરંપરા છે. જે આજ સુધી પણ જળવાઈ રહી છે. ગુરુવારનો દિવસ દુંદાળા દેવનો બની રહેશે અને જય ગણેશના નાદથી રાજમાર્ગો ગૂંજી ઉઠશે.